[bookmark: _GoBack]DARBA UZDEVUMS – TEHNISKĀ SPECIFIKĀCIJA

[bookmark: _Hlk128579131]Juridisko pakalpojumu sniegšana SIA “Rīgas Austrumu klīniskā universitātes slimnīca”

1. Vispārīgā informācija
1.1. Informācija par pasūtītāju:

	Pasūtītāja nosaukums:
	SIA “Rīgas Austrumu klīniskā universitātes slimnīca”


	Reģistrācijas numurs:
	Reģistrācijas Nr. 40003951628


	Juridiskā adrese:
	Hipokrāta iela 2, Rīga, LV-1079


	Kontaktpersona:
	Tatjana Sausiņa, tel. 26369220



1.2. Cenu aptaujas mērķis - izvēlēties piedāvājumu ar viszemāko cenu, kas atbilst Pasūtītāja noteiktajām prasībām, nodrošinot atklātumu, piegādātāju brīvu konkurenci, kā arī vienlīdzīgu un taisnīgu attieksmi pret tiem, nodrošinot finanšu līdzekļu efektīvu izmantošanu, maksimāli samazinot Pasūtītāja risku.

2. Informācija par pakalpojumu
2.1. Cenu aptaujas priekšmets – Juridisko pakalpojumu sniegšana Pasūtītāja vajadzībām.
2.2. Pakalpojums ietver:
2.2.1. Parādu piedziņu saistību piespiedu izpildīšanai brīdinājuma kārtībā;
2.2.2. Pasūtītāja pārstāvības nodrošināšanu visās Latvijas Republikas tiesu instancēs Civilprocesa likumā noteiktajā kārtībā (tostarp, bet neaprobežojoties, prasības pieteikumu sagatavošanu un iesniegšanu, paskaidrojumu sniegšanu, nolēmumu pārsūdzību, dokumentu un to atvasinājumu saņemšanu);
2.2.3. Sprieduma nodošana parāda piespiedu piedziņai zvērinātam tiesu izpildītājam;
2.2.4. Informācijas iegūšana un analīze, juridiskā izvērtējuma sagatavošana par parāda atgūšanas iespējamību.
2.3. Pakalpojums tiek sniegts atbilstoši Pasūtītāja pieprasījumam. Pasūtītājs uzdod Pakalpojuma veikšanu atbilstoši nepieciešamībai, pēc saviem ieskatiem nosakot Pakalpojuma sniegšanas apjomu.
2.4. Pakalpojuma līguma kopējā summa ir līdz 9999,99 EUR (deviņi tūkstoši deviņi simti deviņdesmit deviņi euro 99 centi), bez pievienotās vērtības nodokļa.
2.5. Pakalpojuma līguma darbības termiņš ir 1 gads vai līdz brīdim, kad izlietota līguma kopējā summa.
2.6. Mēneša pēdējā darba dienā, pakalpojumu sniedzējs sagatavo pieņemšanas-nodošanas aktu par veiktajiem darbiem kalendārajā mēnesī. 
2.7. Samaksa par pakalpojumu tiek veikta vienu reizi mēnesī.

3. Pretendentu kvalifikācijas prasības un iesniedzamie dokumenti
	Nosacījumi Pretendenta dalībai cenu aptaujā un kvalifikācijas prasības
	Iesniedzamie dokumenti

	3.1. Pieteikums dalībai cenu aptaujā, ko paraksta Pretendents vai Pretendenta pilnvarota persona.
	[bookmark: _Hlk128560003]Aizpildīta forma – pieteikums par piedalīšanos cenu aptaujā “Juridisko pakalpojumu sniegšana SIA “Rīgas Austrumu klīniskā universitātes slimnīca”” (Pielikums Nr.1). Dokuments, kas apliecina personas, kura Pretendenta – juridiskas personas vārdā paraksta piedāvājuma dokumentus, pārstāvības tiesības (piemēram, aktuāla Latvijas Republikas Uzņēmumu reģistra izziņa, kurā ir uzrādītas Pretendenta personas ar pārstāvības tiesībām un pārstāvības apjoms) – oriģināls vai Pretendenta apliecināta kopija. Ja piedāvājumu parakstījusi Pretendenta pārstāvja ar pārstāvības tiesībām pilnvarota persona, tad piedāvājumā jāiesniedz arī atbilstoša pilnvara (oriģināls vai Pretendenta apliecināta kopija).

	3.2. Finanšu piedāvājums
	Aizpildīta forma – finanšu piedāvājums cenu aptaujā “Juridisko pakalpojumu sniegšana SIA “Rīgas Austrumu klīniskā universitātes slimnīca”” (Pielikums Nr.2) .

	3.3. Pretendenta atbilstība profesionālās darbības veikšanai:

	Pretendentam jābūt reģistrētam normatīvajos aktos noteiktajā kārtībā.
	Attiecībā uz Pretendenta reģistrāciju tiks veikta pārbaude LR Uzņēmumu reģistra publiski pieejamā datubāzē www.ur.gov.lv.

	3.4. Pretendenta tehniskās un profesionālās spējas

	3.4.1. Pretendents ir saņēmis speciālo atļauju (licenci) parāda atgūšanas pakalpojuma sniegšanai. Pretendenta licence ir tikusi pagarināta vismaz 1 reizi.
3.4.2. [bookmark: _Hlk128647611]Pretendents spēj nodrošināt piekļuvi datubāzei, kurā tiek ievietota un aktualizēta informācija par tiesu lietu virzību.
3.4.3. Pretendentam ir pieredze 2.2. punktā norādīto juridisko pakalpojumu sniegšanā iepriekšējo divu gadu laikā (2021., 2022. un 2023. gads līdz piedāvājuma iesniegšanas dienai), kur pakalpojums sniegts vismaz divām ārstniecības iestādēm. Par Pretendenta sniegto pakalpojumu atbilstoši augstāk minētai prasībai ir jābūt saņemtām pozitīvām atsauksmēm no pakalpojuma saņēmēja.
3.4.4. Pretendenta darbiniekiem, kuri tiks iesaistīti juridisko pakalpojumu sniegšanā, ir:
· vismaz 3 (trīs) gadu pieredze juridisku jautājumu risināšanā;
· maģistra grāds tiesību zinātnē;
· [bookmark: _Hlk128638433]atbilstoša pieredze un nepieciešamā kvalifikācija, lai sniegtu 2.2. punktā norādītos juridiskos pakalpojumus.
	1) Iepriekšējās speciālās atļaujas (licences) parāda atgūšanas pakalpojuma sniegšanai kopija;
2) Pretendents iesniedz informāciju par iepriekšējo pieredzi (aizpildītu pielikumā Nr.3 pievienoto formu), kas apliecina Pretendenta atbilstību 3.4.3. punktā noteiktajām prasībām.
Pasūtītājam ir tiesības pārliecināties par sniegto informāciju, sazinoties ar norādīto kontaktpersonu.
3) Speciālistu, kuri līguma noslēgšanas gadījumā sniegs juridiskos pakalpojumus, saraksts un informācija par viņu pieredzi, norādot pakalpojuma saņēmēju, līguma darbības periodu (gads, mēnesis), veikto darbu aprakstu un pakalpojuma saņēmēja kontaktinformāciju;
4) Speciālistu, kuri līguma noslēgšanas gadījumā sniegs juridiskos pakalpojumus, izglītību apliecinoši dokumenti.
 

	3.5. Pretendenta izslēgšanas nosacījumi

	Pretendentam, kuram būs piešķiramas līguma slēgšanas tiesības, piedāvājumu iesniegšanas termiņa pēdējā dienā nedrīkst būt nodokļu parādi, tai skaitā, valsts sociālās apdrošināšanas obligāto iemaksu parādi, kas kopsummā pārsniedz 150 euro.
	Tiks veikta pārbaudi, pieprasot izziņu Elektronisko iepirkumu sistēmā (EIS) https://www.eis.gov.lv



4. Piedāvājuma noformēšana un iesniegšana
4.1. Piedāvājumu var iesniegt līdz 2023. gada 31.martam plkst. 16.00.
4.2. [bookmark: _Hlk128579150][bookmark: _Hlk128579169]Piedāvājumu cenu aptaujai jāsniedz Iepirkumu daļā elektroniski, e-pasta adrese: iepirkumi@aslimnica.lv, līdz 2023. gada 31.martam plkst.16.00, ar norādi: Piedāvājums cenu aptaujā “Juridisko pakalpojumu sniegšana SIA “Rīgas Austrumu klīniskā universitātes slimnīca””.
4.3. Piedāvājuma dokumentus paraksta Pretendentu pārstāvēt tiesīga persona (atbilstoši LR Uzņēmumu reģistra vai līdzvērtīgas iestādes citā valstī veiktiem reģistrācijas ierakstiem par personu pārstāvības tiesībām) vai pilnvarota persona. Ja piedāvājumu paraksta pilnvarota persona, piedāvājuma dokumentiem jāpievieno Pretendentu pārstāvēt tiesīgas personas izdota pilnvara.
4.4. Piedāvājuma dokumentu noformējumam jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr.558 „Dokumentu izstrādāšanas un noformēšanas kārtība”, kā arī Elektronisko dokumentu likumam.
Pielikumi:
· Pielikums Nr. 1 – Pieteikuma forma;
· [bookmark: _Hlk83735707]Pielikums Nr. 2 – Finanšu piedāvājums (forma);
· Pielikums Nr. 3 – Pretendenta pieredzes saraksta forma.

